P9_TA(2020)0069

Gensko spremenjena soja MON 87708 × MON 89788 × A5547-127

Resolucija Evropskega parlamenta z dne 14. maja 2020 o osnutku izvedbenega sklepa Komisije o odobritvi dajanja proizvodov, ki vsebujejo gensko spremenjeno sojo MON 87708 × MON 89788 × A5547-127, so iz nje sestavljeni ali proizvedeni, na trg v skladu z Uredbo (ES) št. 1829/2003 Evropskega parlamenta in Sveta (D065067/03 – 2020/2535(RSP))

(2021/C 323/02)

Evropski parlament,

— ob upoštevanju osnutka izvedbenega sklepa Komisije o odobritvi dajanja proizvodov, ki vsebujejo gensko spremenjeno sojo MON 87708 × MON 89788 × A5547-127, so iz nje sestavljeni ali proizvedeni, na trg v skladu z Uredbo (ES) št. 1829/2003 Evropskega parlamenta in Sveta (D065067/03,

— ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) in zlasti členov 7(3) in 19(3),

— ob upoštevanju glasovanja Stalnega odbora za prehranjevalno verigo in zdravje živali iz člena 35 Uredbe (ES) št. 1829/2003, ki je potekalo 9. decembra 2019 in na podlagi katerega mnenje ni bilo sprejeto, ter glasovanja v odboru za pritožbe, ki je potekalo 23. januarja 2020, na podlagi katerega mnenje prav tako ni bilo sprejeto,

— ob upoštevanju členov 11 in 13 Uredbe (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (2),

— ob upoštevanju mnenja, ki ga je Evropska agencija za varnost hrane (agencija EFSA) sprejela 22. maja 2019 in je bilo objavljeno 5. julija 2019 (3),

— ob upoštevanju svojih prejšnjih resolucij, s katerimi je nasprotoval odobritvi gensko spremenjenih organizmov (4),

— ob upoštevanju člena 112(2) in (3) Poslovnika,

— ob upoštevanju predloga resolucije Odbora za okolje, javno zdravje in varnost hrane,

A. ker je družba Monsanto Europe N.V. v imenu družbe Monsanto Company 28. oktobra 2016 pri pristojnem nizozemskem organu oddala vlogo v skladu s členoma 5 in 17 Uredbe (ES) št. 1829/2003; ker se vloga nanaša na dajanje živil, živilskih sestavin in krme, ki vsebujejo gensko spremenjeno sojo MON 87708 × MON 89788 × A5547-127 ali so iz nje proizvedeni, na trg, pa tudi na dajanje proizvodov, ki vsebujejo gensko spremenjeno sojo MON 87708 × MON 89788 × A5547-127 ali so iz nje sestavljeni in so poleg živil in krme namenjeni tudi za drugo vrsto uporabe, razen za gojenje, na trg;

B. ker je agencija EFSA 22. maja 2019 o vlogi sprejela pozitivno mnenje in ga objavila 5. julija 2019;

C. ker so gensko spremenjeno sojo MON 87708 × MON 89788 × A5547-127 razvili, da bi bila odporna proti herbicidom na osnovi dikambe, glufosinat amonija in glifosata (5);

Komplementarni herbicidi

D. ker se pri gojenju gensko spremenjenih rastlin, odpornih proti herbicidom, dokazano porabi več herbicidov, zlasti zaradi pojava plevela, odpornega proti herbicidom (6); ker bodo zato verjetno posevki gensko spremenjene soje MON 87708 × MON 89788 × A5547-127 izpostavljeni večjemu in večkratnemu odmerku komplementarnih herbicidov (glufosinat, dikamba in glifosat), kar pomeni, da utegne biti v pridelku večja količina ostankov;

E. ker je bilo v strokovno pregledani študiji ugotovljeno, da se glifosat kopiči v gensko spremenjeni soji (7); ker je bila pri pilotnem projektu v Argentini v gensko spremenjeni soji ugotovljena presenetljivo visoka koncentracija ostankov glifosata (8);

F. ker še vedno obstajajo pomisleki glede rakotvornosti glifosata; ker je agencija EFSA novembra 2015 sklenila, da glifosat verjetno ni rakotvoren, Evropska agencija za kemikalije (ECHA) pa je marca 2017 sklenila, da njegova razvrstitev med rakotvorne snovi ni utemeljena; ker je po drugi strani Mednarodna agencija za raziskave raka, specializirana agencija Svetovne zdravstvene organizacije, leta 2015 glifosat razvrstila med snovi, ki verjetno povzročajo raka pri ljudeh; ker več najnovejših strokovno pregledanih znanstvenih študij potrjuje rakotvorni potencial glifosata (9);

G. ker je glufosinat razvrščen kot strupen za razmnoževanje iz skupine 1B in zato izpolnjuje merila za izločitev iz Uredbe (ES) št. 1107/2009 Evropskega parlamenta in Sveta (10); ker je veljavnost odobritve glufosinata za uporabo v Uniji potekla 31. julija 2018 (11);

H. ker je lahko način, kako se v gensko spremenjenih rastlinah komplementarni herbicidi razgradijo, ter sestava in s tem toksičnost razgradnih produktov („metaboliti“) posledica same genske spremembe (12);

I. ker odbor EFSA za gensko spremenjene organizme vseeno ni pristojen za ocenjevanje ostankov herbicidov in njihovih metabolitov na gensko spremenjenih rastlinah;

J. ker kljub temu, da agencija v svojem mnenju navaja, da je njen oddelek za pesticide preveril oceno ostankov herbicidov, ki so relevantni za to vlogo, to samo po sebi ne zadošča, saj nista bili upoštevani kombinirana toksičnost komplementarnih herbicidov in metabolitov ter morebitna interakcija s samo gensko spremenjeno rastlino, v tem primeru gensko spremenjeno sojo MON 87708 × MON 89788 × A5547-127;

K. ker poleg tega oddelek za pesticide navaja, da ni toksikoloških podatkov, na podlagi katerih bi lahko ocenili tveganje za potrošnike pri več metabolitih glifosata, relevantnih za gensko spremenjene poljščine, odporne proti glifosatu (13), in da je premalo podatkov, da bi lahko določili zgornje vrednosti ostankov glifosata na gensko spremenjeni soji (14);

L. ker je več pristojnih organov držav članic izrazilo zaskrbljenost, da niso bili analizirani ne ostanki herbicidov na gensko spremenjenih poljščinah ne potencialna tveganja za potrošnike (15);

M. ker je v sklepnih ugotovitvah mednarodnega raziskovalnega projekta o oceni tveganja gensko spremenjenih organizmov v EU in Švici, ki so bile predstavljene januarja 2020, navedeno, da pri oceni tveganja gensko spremenjenih organizmov na ravni Unije niso zadostno obravnavana tveganja za javno zdravje in okolje, vključno z zdravstvenimi tveganji zaradi uživanja proizvodov, pridobljenih iz gensko spremenjenih rastlin, odpornih proti herbicidom (16);

Mejne vrednosti ostankov in njihovo nadziranje

N. ker bi bilo treba v skladu z Uredbo (ES) št. 396/2005 Evropskega parlamenta in Sveta (17), s katero naj bi zagotovili visoko raven varstva potrošnikov, kar zadeva mejne vrednosti ostankov, pazljivo nadzorovati in spremljati ostanke aktivnih snovi, ki niso odobrene za uporabo v Uniji, na uvoženih poljščinah za živila in krmo (18)

O. ker po drugi strani v okviru zadnjega usklajenega večletnega nadzornega programa Unije (za leto 2020, 2021 in 2022) države članice niso dolžne meriti ostankov glufosinata na nobenem proizvodu, vključno s sojo (19); ker ni mogoče izključiti, da mejne vrednosti glufosinata na gensko spremenjeni soji MON 87708 × MON 89788 × A5547-127, ki so bile določene za zagotavljanje visoke ravni varstva potrošnikov, ne bodo presežene;

Nedemokratično odločanje

P. ker na podlagi glasovanja Stalnega odbora za prehranjevalno verigo in zdravje živali iz člena 35 Uredbe (ES) št. 1829/2003, ki je potekalo 9. decembra 2019, ni bilo nobenega mnenja, kar pomeni, da države članice odobritve niso podprle s kvalificirano večino; ker tudi na podlagi glasovanja odbora za pritožbe 23. januarja 2020 ni bilo izdano mnenje;

Q. ker Komisija priznava, da je problematično, da mora še vedno sprejemati sklepe o odobritvah gensko spremenjenih organizmov, ki jih ne podpira kvalificirana večina držav članic, kar bi morala biti kvečjemu izjema, vendar je zdaj to postalo že pravilo pri odločanju o odobritvi gensko spremenjenih živil in krme (20);

R. ker je Evropski parlament v osmem zakonodajnem obdobju sprejel skupno 36 resolucij, v katerih nasprotuje temu, da bi gensko spremenjene organizme, namenjene za živila in krmo, dali na trg (33 resolucij) ter da bi te organizme gojili v Uniji (tri resolucije); ker je Parlament v svojem devetem mandatu nasprotoval že sedmim tovrstnim odobritvam; ker niti ene odobritve teh gensko spremenjenih organizmov ni podprla kvalificirana večina držav članic; ker Komisija sicer sama priznava, da v postopku odobritve gensko spremenjenih organizmov obstajajo demokratične pomanjkljivosti, da države članice ne podpirajo tovrstnih odobritev in da jim Parlament nasprotuje, a odobritve izdaja še naprej;

S. ker ni treba spreminjati zakonodaje za to, da bi lahko Komisija zavrnila odobritev, če je kvalificirana večina držav članic v odboru za pritožbe ne podpre (21);

Spoštovanje mednarodnih obveznosti Unije

T. ker Uredba (ES) št. 1829/2003 določa, da gensko spremenjena živila in krma ne smejo imeti škodljivih učinkov na zdravje ljudi, zdravje živali ali okolje in da mora Komisija pri pripravi osnutka sklepa upoštevati vse ustrezne določbe prava Unije in druge legitimne dejavnike, pomembne za obravnavano zadevo; ker bi morali ti legitimni dejavniki vključevati obveznosti Unije na podlagi ciljev trajnostnega razvoja OZN, Pariškega sporazuma o podnebnih spremembah in Konvencije OZN o biološki raznovrstnosti;

U. ker posebna poročevalka OZN o pravici do hrane v najnovejšem poročilu ugotavlja, da imajo nevarni pesticidi katastrofalne posledice za zdravje, zlasti v državah v razvoju (22); ker je cilj trajnostnega razvoja 3.9 do leta 2030 občutno zmanjšati število primerov smrti in bolezni zaradi izpostavljenosti nevarnim kemikalijam ter onesnaženosti zraka, vode in tal (23);

V. ker je agencija EFSA ugotovila, da ocenjena izpostavljenost izvajalca varstva rastlin glufosinatu, ki je razvrščen med snovi, strupene za razmnoževanje, pri zatiranju plevela pri gensko spremenjeni koruzi preseže sprejemljivo izpostavljenost, tudi če izvajalec uporabi osebno zaščitno opremo (24); ker tveganje večje izpostavljenosti izvajalca še posebej problematično pri gensko spremenjenih poljščinah, odpornih proti herbicidom, saj se pri njih uporabijo večje količine herbicida;

W. ker je krčenje gozdov glavni vzrok za zmanjševanje biotske raznovrstnosti; ker so emisije, ki izhajajo iz rabe zemljišč in sprememb rabe zemljišč, zlasti zaradi krčenja gozdov, drugi največji vzrok podnebnih sprememb za izgorevanjem fosilnih goriv (25); ker se v okviru Pariške sporazuma, strateškega načrta za biotsko raznovrstnost za obdobje 2011–2020, sprejetega na podlagi Konvencije OZN o biološki raznovrstnosti, ter ciljev o biotski raznovrstnosti iz Aičija spodbujajo trajnostno gospodarjenje z gozdovi, njihovo varstvo in prizadevanja za njihovo obnovo (26); ker naj bi v skladu s ciljem trajnostnega razvoja 15 med drugim do leta 2020 ustavili krčenje gozdov (27); ker gozdovi opravljajo večnamensko vlogo in s tem podpirajo uresničevanje večine ciljev trajnostnega razvoja (28);

X. ker je pridelava soje ključno gonilo krčenja gozdov na območjih Amazonke, Cerrada in Gran Chaca v Južni Ameriki; ker je 97 % soje, pridelane v Braziliji, oziroma 100 % soje, pridelane v Argentini, gensko spremenjene (29);

Y. ker je Unija druga največja uvoznica soje na svetu, večina te soje pa je namenjena za živalsko krmo; ker je Komisija v svoji analizi ugotovila, da je soja skozi zgodovino predstavljala največji prispevek Unije h krčenju gozdov po svetu in s tem povezanim emisijam, saj je nanjo odpadla skoraj polovica krčenja gozdov, zajetega v vsem uvozu Unije (30);

1. meni, da osnutek izvedbenega sklepa Komisije presega izvedbena pooblastila, določena v Uredbi (ES) št. 1829/2003;

2. meni, da osnutek izvedbenega sklepa Komisije ni v skladu s pravom Unije, saj ni skladen s ciljem Uredbe (ES) št. 1829/2003, tj. v skladu s splošnimi načeli iz Uredbe (ES) št. 178/2002 Evropskega parlamenta in Sveta ( 31 ) , dati osnovo za zagotavljanje visoke ravni varstva življenja in zdravja ljudi, zdravja in zaščite živali, okolja ter interesov potrošnika v zvezi z gensko spremenjenimi živili in krmo ob zagotavljanju učinkovitega delovanja notranjega trga;

3. poziva Komisijo, naj umakne svoj osnutek izvedbenega sklepa;

4. poziva Komisijo, naj ne odobri uvoza gensko spremenjenih rastlin, ki so namenjene za živila ali krmo in so odporne proti herbicidu (v tem primeru glufosinat), ki ni registriran za uporabo v Uniji;

5. poziva Komisijo, naj se v okviru prihodnjega programa ustreznosti in uspešnosti predpisov o mejni vrednosti ostankov ter strategije „od vil do vilic“ zaveže, da ne bo dovolila prisotnosti morebitnih ostankov strupenih pesticidov, na primer glufosinata, v živilih in krmi, ki se uvozijo v Unijo; ponovno poziva Komisijo in države članice, naj zagotovijo učinkovit nadzor kmetijskih proizvodov, uvoženih iz tretjih držav, da bi zagotovili visoko raven varovanja zdravja in enake konkurenčne pogoje za evropsko proizvodnjo hrane ( 32 )

6. poziva Komisijo, naj oceno tveganja ostankov komplementarnih herbicidov in njihovih metabolitov v celoti vključi v oceno tveganja gensko spremenjenih rastlin, odpornih proti herbicidom, ne glede na to, ali naj bi se gensko spremenjena rastlina gojila v Uniji ali pa se v Unijo za živila in krmo uvaža;

7. poziva Komisijo, naj umakne predloge o odobritvi gensko spremenjenih organizmov, ki naj bi se gojili ali bili namenjeni za živila in krmo, kadar Stalni odbor za prehranjevalno verigo in zdravje živali ne sprejme mnenja;

8. pozdravlja, da je v poslanici vseh komisarjev navedeno, da bodo na svojem področju uresničevali cilje trajnostnega razvoja OZN in da bo tudi kolegij kot celota odgovoren za splošno uresničevanje teh ciljev ( 33 )

9. pozdravlja, da je Komisija kot sestavni del svoje strategije za uresničevanje Agende 2030 in ciljev trajnostnega razvoja OZN zastavila evropski zeleni dogovor, ki je njen vodilni projekt;

10. ponavlja, da bo mogoče cilje trajnostnega razvoja uresničiti le, če bodo tudi dobavne verige postale trajnostne in bo nastajala sinergija med različnimi politikami ( 34 )

11. ponovno izraža zaskrbljenost zaradi velike odvisnosti Unije od uvoza živalske krme v obliki soje, ki povzroča krčenje gozdov v tretjih državah ( 35 )

12. poziva Komisijo, naj ne dovoli uvoza gensko spremenjene soje, razen če je mogoče dokazati, da njena pridelava ne prispeva h krčenju gozdov;

13. poziva Komisijo, naj glede na mednarodne obveznosti Unije, vključno s Pariškim sporazumom, Konvencijo o biološki raznovrstnosti in cilji trajnostnega razvoja, pregleda vse veljavne odobritve za gensko spremenjeno sojo;

14. ponovno poziva k uveljavitvi evropske strategije za proizvodnjo rastlinskih beljakovin in oskrbo z njimi ( 36 ) , da bo Unija manj odvisna od uvoza gensko spremenjene soje in se bodo skrajšale verige preskrbe s hrano ter se bodo ustvarili regionalni trgi; vztraja, da se to vključi v naslednjo strategijo „od vil do vilic“;

15. naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.

(1) UL L 268, 18.10.2003, str. 1.

(2) UL L 55, 28.2.2011, str. 13.

(3) Znanstveno mnenje odbora EFSA o oceni gensko spremenjene soje MON 87708 × MON 89788 × A5547-127 za uporabo v živilih in krmi v skladu z Uredbo (ES) št. 1829/2003 (vloga EFSA-GMO-NL-2016-135, EFSA Journal 2019; 17(7):5733, https://doi.org/10.2903/j.efsa.2019.5733

(4) Evropski parlament je v osmem zakonodajnem obdobju sprejel 36 resolucij, s katerimi je nasprotoval odobritvi gensko spremenjenih organizmov. Poleg tega je v devetem zakonodajnem obdobju sprejel naslednje resolucije:

— Resolucija Evropskega parlamenta z dne 10. oktobra 2019 o osnutku izvedbenega sklepa Komisije o odobritvi dajanja proizvodov, ki vsebujejo gensko spremenjeno koruzo MZHG0JG (SYN-ØØØJG-2), so iz nje sestavljeni ali proizvedeni, na trg v skladu z Uredbo (ES) št. 1829/2003 Evropskega parlamenta in Sveta (Sprejeta besedila, P9_TA(2019)0028),

— Resolucija Evropskega parlamenta z dne 10. oktobra 2019 o osnutku izvedbenega sklepa Komisije o obnovitvi odobritve za dajanje na trg proizvodov, ki vsebujejo gensko spremenjeno sojo A2704-12 (ACS-GMØØ5-3), so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta (Sprejeta besedila, P9_TA(2019)0029),

— Resolucija Evropskega parlamenta z dne 10. oktobra 2019 o osnutku izvedbenega sklepa Komisije o odobritvi dajanja na trg proizvodov, ki vsebujejo gensko spremenjeno koruzo MON 89034 × 1507 × MON 88017 × 59122 × DAS-40278-9 in gensko spremenjeno koruzo s kombinacijo dveh, treh ali štirih transformacij MON 89034, 1507, MON 88017, 59122 in DAS-40278-9, v skladu z Uredbo (ES) št. 1829/2003 Evropskega parlamenta in Sveta (Sprejeta besedila, P9_TA(2019)0030),

— Resolucija Evropskega parlamenta z dne 14. novembra 2019 o osnutku izvedbenega sklepa Komisije o obnovitvi odobritve dajanja proizvodov, ki vsebujejo gensko spremenjeni bombaž LLCotton25 (ACS-GHØØ1-3), so iz njega sestavljeni ali proizvedeni, v promet v skladu z Uredbo (ES) št. 1829/2003 Evropskega parlamenta in Sveta (Sprejeta besedila, P9_TA(2019)0054),

— Resolucija Evropskega parlamenta z dne 14. novembra 2019 o osnutku izvedbenega sklepa Komisije o obnovitvi odobritve dajanja proizvodov, ki vsebujejo gensko spremenjeno sojo MON 89788 (MON-89788-1), so iz nje sestavljeni ali proizvedeni, v promet v skladu z Uredbo (ES) št. 1829/2003 Evropskega parlamenta in Sveta (Sprejeta besedila, P9_TA(2019)0055),

— Resolucija Evropskega parlamenta z dne 14. novembra 2019 o osnutku izvedbenega sklepa Komisije o odobritvi dajanja v promet za proizvode, ki vsebujejo gensko spremenjeno koruzo MON 89034 × 1507 × NK603 × DAS-40278-9 in podkombinacije MON 89034 × NK603 × DAS-40278-9, 1507 × NK603 × DAS-40278-9 in NK603 × DAS-40278-9 ali so iz njih sestavljeni ali narejeni, v skladu z Uredbo (ES) št. 1829/2003 Evropskega parlamenta in Sveta (Sprejeta besedila, P9_TA(2019)0056),

— Resolucija Evropskega parlamenta z dne 14. novembra 2019 o osnutku izvedbenega sklepa Komisije o odobritvi dajanja na trg proizvodov, ki vsebujejo gensko spremenjeno koruzo Bt11 × MIR162 × MIR604 × 1507 × 5307 × GA21 in gensko spremenjeno koruzo s kombinacijo dveh, treh, štirih ali petih genskih transformacijskih dogodkov Bt11, MIR162, MIR604, 1507, 5307 in GA21, so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Svet (Sprejeta besedila, P9_TA(2019)0057).

(5) Mnenje EFSA, str. 3.

(6) Gl. npr. Bonny, S. (2016) Genetically Modified Herbicide-Tolerant Crops, Weeds, and Herbicides: Overview and Impact, Environmental Management, januar 2016, 57(1), str. 31–48,

https://www.ncbi.nlm.nih.gov/pubmed/26296738 in Benbrook, C.M., Impacts of genetically engineered crops on pesticide use in the U.S. – the first sixteen years, Environmental Sciences Europe, 24, 24(24), https://enveurope.springeropen.com/articles/10.1186/2190-4715-24-24

(7) https://www.ncbi.nlm.nih.gov/pubmed/24491722

(8) https://www.testbiotech.org/sites/default/files/TBT_Background_Glyphosate_Argentina_0.pdf

(9) Gl. na primer https://www.sciencedirect.com/science/article/pii/S1383574218300887;

https://academic.oup.com/ije/advance-article/doi/10.1093/ije/dyz017/5382278,

https://journals.plos.org/plosone/article?id=10.1371/journal.pone.0219610 in

https://www.ncbi.nlm.nih.gov/pmc/articles/PMC6612199/

(10) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

(11) https://ec.europa.eu/food/plant/pesticides/eu-pesticides-database/public/?event=activesubstance.detail&language=EN&selectedID=1436

(12) To velja za glifosat, kot je navedeno v Pregledu obstoječih mejnih vrednosti ostankov za glifosat v skladu s členom 12 Uredbe (ES) št. 396/2005), ki ga je opravila agencija EFSA, EFSA Journal 2018; 16(5):5263, str. 12, https://www.efsa.europa.eu/en/efsajournal/pub/5263.

(13) Sklep agencije EFSA o strokovnem pregledu ocene tveganja pesticidov z aktivno snovjo glifosat, EFSA Journal 2015; 13(11):4302, str. 3 https://www.efsa.europa.eu/en/efsajournal/pub/4302.

(14) Pregled EFSA o obstoječih mejnih vrednostih ostankov za glifosat v skladu s členom 12 Uredbe (ES) št. 396/2005 – spremenjena različica, v kateri se upoštevajo manjkajoči podatki, EFSA Journal 2019, 17(10):5862, str. 4, https://doi.org/10.2903/j.efsa.2019.5862

(15) Pripombe držav članic o gensko spremenjeni soji MON 87708 × MON 89788 × A5547-127 so na voljo v registru vprašanj agencije EFSA: http://registerofquestions.efsa.europa.eu/roqFrontend/login?

(16) https://www.testbiotech.org/sites/default/files/RAGES_%20Factsheet_Overview_0.pdf

(17) Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).

(18) Gl. uvodno izjavo 8 Uredbe (ES) št. 396/2005.

(19) Izvedbena uredba Komisije (EU) 2019/533 z dne 28. marca 2019 o usklajenem večletnem programu nadzora Unije za leta 2020, 2021 in 2022 za zagotavljanje skladnosti z mejnimi vrednostmi ostankov pesticidov v ali na živilih rastlinskega in živalskega izvora ter oceno izpostavljenosti potrošnikov ostankom teh pesticidov (UL L 88, 29.3.2019, str. 28).

(20) Gl. na primer obrazložitveni memorandum zakonodajnega predloga Komisije z dne 22. aprila 2015 o spremembi Uredbe (ES) št. 1829/2003 v zvezi z možnostjo držav članic, da na svojem ozemlju omejijo ali prepovejo uporabo gensko spremenjenih živil in krme, in obrazložitveni memorandum zakonodajnega predloga Komisije z dne 14. februarja 2017 o spremembi Uredbe (EU) št. 182/2011.

(21) V skladu s členom 6(3) Uredbe (EU) št. 182/2011 Komisija „lahko“ nadaljuje postopek odobritve, če v odboru za pritožbe ni kvalificirane večine držav članic, vendar to ni nujno.

(22) https://www.ohchr.org/EN/Issues/Environment/SRToxicsandhumanrights/Pages/Pesticidesrighttofood.aspx

(23) https://www.un.org/sustainabledevelopment/health/

(24) Sklep agencije EFSA o strokovnem pregledu ocene tveganja pesticidov z aktivno snovjo glufosinat, Znanstveno poročilo EFSA (2015) 27, 1-81, str. 3, https://efsa.onlinelibrary.wiley.com/doi/pdf/10.2903/j.efsa.2005.27r

(25) Sporočilo Komisije z dne 23. julija 2019 z naslovom Okrepitev ukrepov EU za zaščito in obnovo svetovnih gozdov (COM(2019)0352), str. 1.

(26) Prav tam, str. 2.

(27) Gl. cilj 15.2: https://www.un.org/sustainabledevelopment/biodiversity/

(28) Sporočilo Komisije z dne 23. julija 2019 z naslovom Okrepitev ukrepov EU za zaščito in obnovo svetovnih gozdov (COM(2019)0352), str. 2.

(29) International Service for the Acquisition of Agri-biotech Applications Global status of commercialized biotech/GM crops in 2017: Biotech Crop Adoption Surges as Economic Benefits Accumulate in 22 Years; poročilo št. 53 (2017), str. 16 in 21, http://www.isaaa.org/resources/publications/briefs/53/download/isaaa-brief-53-2017.pdf

(30) Tehnično poročilo Komisije – 2013 – 063 z naslovom The impact of EU consumption on deforestation: Comprehensive analysis of the impact of EU consumption on deforestation (Vpliv porabe EU na krčenje gozdov: celovita analiza učinka porabe EU na krčenje gozdov), študija, ki jo je financiral GD ENV (Evropska komisija), izvedli pa so jo organizacije VITO, IIASA, HIVA and IUCN NL, http://ec.europa.eu/environment/forests/pdf/1.%20Report%20analysis%20of%20impact.pdf, str. 23-24: Med letoma 1990 in 2008 je Unija uvozila toliko poljedelskih in živinorejskih proizvodov, da je bilo izkrčenih 90 000 km2 gozdov. Od tega je bilo zaradi poljedelskih proizvodov izkrčenih 74 000 km2 gozdov (82 %), in sicer največ za pridelavo oljnic (52 000 km2). Soja in sojina pogača sta predstavljali 82-odstotni delež tega krčenja (42 600 km2 gozdov), kar je 47 % vsega krčenja gozdov zaradi proizvodov, uvoženih v Unijo.

(31) Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1).

(32) Resolucija Evropskega parlamenta z dne 16. januarja 2019 o postopku Unije za registracijo pesticidov (sprejeta besedila, P8_TA(2019)0023), odstavek 32.

(33) Gl. na primer https://ec.europa.eu/commission/commissioners/sites/comm-cwt2019/files/commissioner_mission_letters/mission-letter-frans-timmermans-2019_en.pdf, str. 2.

(34) Resolucija Evropskega parlamenta z dne 11. septembra 2018 o preglednem in odgovornem upravljanju naravnih virov v državah v razvoju: gozdovi (UL C 433, 23.12.2019, str. 50), odstavek 67.

(35) Prav tam.

(36) Resolucija Evropskega parlamenta z dne 15. januarja 2020 o evropskem zelenem dogovoru (sprejeta besedila, P9_TA(2020)0005), http://www.europarl.europa.eu/doceo/document/TA-9-2020-0005_EN.html, odstavek 64.